stanford-oval/wikipedia huggingface dataset:
จอร์จ เอส. แพตตัน
อาชีพทหาร > สงครามโลกครั้งที่สอง

ในช่วงสงครามโลกครั้งที่สอง แพตตันได้รับมอบหมายให้มีบทบาทสำคัญในการรบหลายครั้ง แพตตันนำทหารสหรัฐเข้าสู่เขตสงครามเมดิเตอร์เรเนียนด้วยการบุกครองกาซาบล็องกาในช่วงปฏิบัติการคบเพลิงในปี 1942 และต่อมานำทัพสหรัฐในการบุกครองนอร์ม็องดี (D-Day) และการบุกครองอิตาลี แพตตันนำกองทัพที่ 7 ในการบุกเกาะซิซิลี  และช่วยปลดปล่อยอิตาลีจากการยึดครองของกองทัพเยอรมันได้สำเร็จ ต่อมาเขาได้รับคำสั่งให้เป็นผู้บัญชาการกองทัพที่ 3 ซึ่งภายใต้การนำของเขา กองทัพที่ 3 ได้บุกอย่างรวดเร็วเข้าสู่ยุโรปตอนกลาง ทำให้กองทัพสัมพันธมิตรสามารถปลดปล่อยเมืองต่าง ๆ ในฝรั่งเศสได้อย่างรวดเร็ว
การสู้รบที่โดดเด่นที่สุดของแพตตันคือยุทธการตอกลิ่มในปลายปี 1944 เมื่อกองทัพเยอรมันพยายามโต้กลับอย่างหนัก แพตตันสามารถเคลื่อนทัพไปช่วยเหลือกองพันที่ 101 ที่ถูกปิดล้อมได้อย่างรวดเร็วภายในเวลาเพียงไม่กี่วัน ซึ่งเป็นจุดเปลี่ยนสำคัญที่ทำให้ฝ่ายพันธมิตรได้รับชัยชนะเหนือเยอรมนีในที่สุด ด้วยความสามารถในการวางแผน ยุทธวิธีอันเฉียบแหลม และความมุ่งมั่นในการนำทหาร แพตตันกลายเป็นสัญลักษณ์ของความกล้าหาญและความสำเร็จทางการทหาร แม้เขาจะถูกวิพากษ์วิจารณ์ในเรื่องการใช้คำพูดที่รุนแรงและมีบุคลิกที่เข้มงวด แต่ความสามารถของเขาในการนำทัพและสร้างขวัญกำลังใจให้กับทหารไม่อาจปฏิเสธ
ยศทหาร

มิถุนายน 1909 : ร้อยตรี (Second Lieutenant)
พฤษภาคม 1916 : ร้อยโท (First Lieutenant)
พฤษภาคม 1917 : ร้อยเอก (Captain)
มกราคม 1918 : พันตรี (Major)
มีนาคม 1934 : พันโท (Lieutenant Colonel)
กรกฎาคม 1938 : พันเอก (Colonel)
ตุลาคม 1940 : พลจัตวา (Brigadier General)
เมษายน 1941 : พลตรี (Major General)
มีนาคม 1943 : พลโท (Lieutenant General)
เมษายน 1945 : พลเอก (General)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ George S. Patton
The General George S. Patton, Jr. Historical Society – Dedicated to the Life, Career, and Achievements of General George S. Patton, Jr.
Cadet Patton at VMI—Virginia Military Institute Archives
General George Patton Museum
พลตรีแพตตัน ในปี 1941
พรรคพลังคนกีฬา

| พรรคพลังคนกีฬา  |
| --- | --- |

หัวหน้า: วิรุณ เกิดชูกุล
เลขาธิการ: ภูธน เพชรพิฆาฏ
นโยบาย: พัฒนาวงการกีฬาและสร้างความสามัคคีของคนในชาติ
คำขวัญ: รวมพลังคนกีฬา พัฒนาการเมืองไทย
ก่อตั้ง: 28 ตุลาคม พ.ศ. 2552
ถูกยุบ: 10 มกราคม พ.ศ. 2563 (10 ปี)
ที่ทำการ: 51/50 หมู่บ้านนีโอคลาสสิคโฮม เขตคันนายาว กรุงเทพมหานคร 10230
เว็บไซต์
www.thailandsportparty.or.th
การเมืองไทย    รายชื่อพรรคการเมือง การเลือกตั้ง
พรรคพลังคนกีฬา (อังกฤษ: Sport Party of Thailand ตัวย่อ: S.P.O.T.  พ.ก.) เป็นพรรคการเมืองไทย ก่อตั้งเมื่อวันที่ 28 ตุลาคม พ.ศ. 2552 โดยมีนายวนัสธนา สัจจกุล เป็นหัวหน้าพรรค และนายวิรุณ เกิดชูกุล เป็นเลขาธิการพรรค โดยมีนโยบายหลักเพื่อพัฒนาวงการกีฬาและสร้างความสามัคคีของคนในชาติ
นโยบายพรรค

พรรคพลังคนกีฬา จัดตั้งขึ้นโดยมีนโยบายสำคัญ 11 ข้อ คือ
หล่อหลอมให้เยาวชนของชาติภาคภูมิใจในความเป็นคนไทย ไม่แยกสี ไม่แยกภาค ไม่แยกศาสนา อยู่ใต้ร่มธงไตรรงค์ผืนเดียวกัน และมีองค์พระมหากษัตริย์องค์เดียวกัน
หล่อหลอมให้เยาวชนของชาติเป็นสุภาพบุรุษ สุภาพสตรี มีน้ำใจนักกีฬาและปลอดยาเสพติด
พัฒนากีฬาไทยให้ทัดเทียมกับประเทศเกาหลีและประเทศญี่ปุ่น
ส่งเสริมให้มีการแข่งขันกีฬาทั้งระดับนานาชาติ ระดับชาติ และระดับท้องถิ่น
สร้างสถานที่เล่นกีฬา ออกกำลังกายให้ครบทุกจังหวัด ทุกอำเภอ ทุกตำบล และทุกหมู่บ้าน
จัดหาอุปกรณ์กีฬา และอุปกรณ์ออกกำลังกายให้เหมาะสมตามความต้องการของท้องถิ่น
ตั้งกองทุนกีฬาประจำตำบลเพื่อให้ชุมชนมีต้นทุนในการทำกิจกรรมกีฬา
สนับสนุนให้นักกีฬาไทยมีโอกาสไปฝึกซ้อม และแข่งขันต่างประเทศ เพื่อสร้างชื่อเสียงให้กับตัวเองและประเทศชาติ
จัดให้มีกิจกรรมกีฬา ทั้งเพื่อการออกกำลังกาย และการแข่งขันสำหรับผู้สูงอายุ
จัดให้มีกิจกรรมกีฬา ทั้งเพื่อการออกกำลังกาย และการแข่งขันสำหรับคนพิการ
เปิดโอกาสให้ผู้มีความสามารถจากภาคประชาชนเข้ามาบริหารประเทศในตำแหน่งรัฐมนตรี
แกนนำพรรค

นายวนัสธนา สัจจกุล หัวหน้าพรรค
พล.ต.จารึก อารีราชการัณย์ เลขาธิการคณะกรรมการโอลิมปิกแห่งประเทศไทย
ดาโต๊ะ ดร.วิจิตร เกตุแก้ว นายกสมาคมผู้ตัดสินฟุตบอลอาชีพแห่งประเทศไทย
นายอดิศักดิ์ เบ็ญจศิริวรรณ ประธานพัฒนาฟุตซอลสมาคมฟุตบอล
นายวิรัช ชาญพานิชย์ สภากรรมการบริหารสมาคมฟุตบอล
การส่งผู้สมัครรับเลือกตั้ง

พรรคพลังคนกีฬา ได้ส่งผู้สมัครรับเลือกตั้งในการเลือกตั้ง พ.ศ. 2554 เป็นครั้งแรก โดยมีหมายเลขประจำพรรค คือ หมายเลข 36 ประกอบด้วยผู้สมัครแบบบัญชีรายชื่อจำนวน 103 คน ซึ่งพรรคพลังคนกีฬา ได้นำเสนอนโยบายการให้คนนอกมาเป็นนายกรัฐมนตรี เพื่อยุติปัญหาทางการเมือง โดยเสนอให้นายศุภชัย พานิชภักดิ์ เป็นนายกรัฐมนตรี และนายวนัสธนา สัจจกุล หัวหน้าพรรคฯ จะขอเป็นรัฐมนตรีว่าการกระทรวงการท่องเที่ยวและกีฬา จะได้ใช้กีฬาสร้างความปรองดองในชาติ แต่ไม่ได้รับเลือกตั้งแม้แต่ที่นั่งเดียวในสภาผู้แทนราษฎร
พรรคพลังคนกีฬาสิ้นสภาพความเป็นพรรคการเมืองเมื่อวันศุกร์ที่ 10 มกราคม พ.ศ. 2563
พรรคอนาคตไทย
บุคลากร > หัวหน้าพรรค

| ลำดับที่ | ชื่อ | เริ่มวาระ | สิ้นสุดวาระ |
| --- | --- | --- | --- |
| 1 | ทนงศักดิ์ ประดิษฐ์ | 25 เมษายน พ.ศ. 2551 | 14 มิถุนายน พ.ศ. 2552 |
| 2 | วีระพล เหมรัตนากร | 14 มิถุนายน พ.ศ. 2552 | 26 กรกฎาคม พ.ศ. 2556 |
| 2 | วีระพล เหมรัตนากร | 4 สิงหาคม พ.ศ. 2556 | 7 ตุลาคม พ.ศ. 2561 |
| 3 | พรศักดิ์ ธรรมนิมิตร์ | 7 ตุลาคม พ.ศ. 2561 | 22 กรกฎาคม พ.ศ. 2562 |
| 4 | ประวัติ เทียนขุนทด | 15 กันยายน พ.ศ. 2562 | ปัจจุบัน |
บุคลากร > เลขาธิการพรรค

| ลำดับที่ | ชื่อ | เริ่มวาระ | สิ้นสุดวาระ |
| --- | --- | --- | --- |
| 1 | สมลักษณ์ มโนรส | 25 เมษายน พ.ศ. 2551 | 14 มิถุนายน พ.ศ. 2552 |
| 2 | ชินวัตร ยะทะนนท์ | 14 มิถุนายน พ.ศ. 2552 | พ.ศ. 2556 |
| 3 | พรศักดิ์ ธรรมนิมิตร์ | 4 สิงหาคม พ.ศ. 2556 | 7 ตุลาคม พ.ศ. 2561 |
| 4 | ปพน นพแก้ว | 7 ตุลาคม พ.ศ. 2561 | 22 กรกฎาคม พ.ศ. 2562 |
| 4 | ปพน นพแก้ว | 15 กันยายน พ.ศ. 2562 | ปัจจุบัน |
การเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรรคอนาคตไทยส่งผู้สมัครในระบบแบ่งเขต 1 คน คือนางสาวสุวรรณดี พวงดอกไม้ (จังหวัดชุมพร เขต 1) โดยไม่ส่งผู้สมัครแบบบัญชีรายชื่อ ผลการเลือกตั้งปรากฎว่าไม่ได้รับการเลือกตั้ง
ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคอนาคตไทยส่งผู้สมัครในระบบแบ่งเขต 1 คน และไม่ส่งผู้สมัครแบบบัญชีรายชื่อเช่นกัน คือ นายประวัติ เทียนขุนทด (กรุงเทพมหานคร เขต 14) ผลการเลือกตั้งปรากฎว่าไม่ได้รับการเลือกตั้งเช่นกัน
ใน การเลือกตั้งสมาชิกสภากรุงเทพมหานคร พ.ศ. 2565 พรรคอนาคตไทยได้ส่งผู้สมัครลงรับเลือกตั้งผลการเลือกตั้งปรากฏว่าทางพรรคไม่ได้รับเลือกตั้งแม้แต่ที่นั่งเดียว
แหล่งข้อมูลอื่น

พรรคอนาคตไทย ที่เฟซบุ๊ก
พรรคประชาราช

| พรรคประชาราช  |
| --- | --- |

ผู้ก่อตั้ง: เสนาะ เทียนทอง
หัวหน้า: คัมภีร์ สุริยาศศิน
เลขาธิการ: พรพิศ โกศลจิตร
โฆษก: ทรงธรรม ขจรชัยธนัง
คำขวัญ: ไทยวัฒนา ประชาเป็นสุข
ก่อตั้ง: 10 มกราคม พ.ศ. 2549
ถูกยุบ: 22 สิงหาคม พ.ศ. 2561 (12 ปี 224 วัน)
แยกจาก: พรรคไทยรักไทย
ที่ทำการ: 55/305 เมืองทองธานี ตำบลบางพูด อำเภอปากเกร็ด จังหวัดนนทบุรี 11120
สภาผู้แทนราษฎร: 8 / 480 
เว็บไซต์
http://www.prp.or.th   (ปัจจุบันใช้การไม่ได้แล้ว)
การเมืองไทย    รายชื่อพรรคการเมือง การเลือกตั้ง
พรรคประชาราช (อังกฤษ: Royal People Party, ย่อว่า: ปชร.) เป็นพรรคการเมืองที่ก่อตั้งโดยเสนาะ เทียนทอง เพื่อที่จะดำเนินงานทางการเมืองหลังลาออกมาจากพรรคไทยรักไทย ได้รับอนุมัติจากคณะกรรมการการเลือกตั้งให้ตั้งเป็นพรรคเมื่อวันที่ 10 มกราคม พ.ศ. 2549 แต่เดิมมี เสนาะ เทียนทอง เป็นหัวหน้าพรรค และมีฐานิสร์ เทียนทอง เป็นเลขาธิการพรรค ต่อมาในเดือนพฤษภาคม พ.ศ. 2554 ทั้งคู่ได้ลาออกไปร่วมงานกับพรรคเพื่อไทย จึงทำให้ รองหัวหน้าพรรค ทำหน้าที่รักษาการหัวหน้าพรรคแทน และที่ประชุมใหญ่วิสามัญของพรรค เมื่อวันที่ 8 สิงหาคม 2554 มีมติแต่งตั้งให้ คัมภีร์ สุริยาศศิน เป็นหัวหน้าพรรค และพรพิศ โกศลจิตร เป็นเลขาธิการพรรค
พรรคประชาราช มีตราสัญลักษณ์เป็นรูป "เปลวเทียนสีแดง" หมายถึง พลังอันบริสุทธิ์ของประชาชน มีคำขวัญของพรรคว่า "ไทยวัฒนา ประชาเป็นสุข" เสนาะ เทียนทอง เคยอธิบายความหมายของชื่อพรรคไว้ว่า ชื่อพรรคประชาราช หมายถึง "ประชาชนผู้จงรักภักดีต่อราชบัลลังก์"
นโยบายของพรรค

นโยบายหลักของพรรคมีอยู่ 12 ข้อ ที่ประกาศต่อสาธารณะ
ส่งเสริมเศรษฐกิจพอเพียง
ปราบทุจริต ฉ้อราษฎร์บังหลวง
นำสันติสุขกลับคืนภาคใต้โดยเร็ว
จัดทำเอกสารที่ดินทำกินให้เหมาะสม
ฟื้นฟูทรัพยากรธรรมชาติ
แก้ไขความยากจนของเกษตรกร การตั้งสหกรณ์ ทบทวน FTA
แก้ไขปัญหาหนี้สินของเกษตรกร
ให้นักเรียนเรียนฟรี 12 ปี จนถึงอุดมศึกษา
คุ้มครองสิทธิ ผลประโยชน์ของผู้ใช้แรงงาน
รับรอง คุ้มครองสิทธิเด็ก คนชรา คนพิการ
ดูแลรักษาสุขภาพอนามัยของประชาชน (ไม่เก็บ 30 บาท)
ปรับฐานภาษี ให้ทั่วถึงเป็นธรรม
กรรมการบริหารพรรค

หลังจากก่อตั้งพรรค นายเสนาะได้พยายามติดต่อผู้มีชื่อเสียงในสังคมหลายคน เข้ามารับตำแหน่งหัวหน้าพรรค เช่น ร.ต.อ.ปุระชัย เปี่ยมสมบูรณ์ อดีตรองนายกรัฐมนตรี, คุณหญิงจารุวรรณ เมณฑกา ผู้ว่าการตรวจเงินแผ่นดิน , ดร.สุเมธ ตันติเวชกุล เลขาธิการมูลนิธิชัยพัฒนา แต่ในระยะแรก นายเสนาะ เทียนทอง ได้ดำรงตำแหน่งหัวหน้าพรรค  โดยมีนายประชัย เลี่ยวไพรัตน์ ผู้ก่อตั้งและอดีตผู้บริหารทีพีไอ เป็นเลขาธิการพรรค และนายประมวล รุจนเสรี เป็นรองหัวหน้าพรรค
ในวันที่ 20 กันยายน พ.ศ. 2550 พรรคประชาราชได้มีการประชุมใหญ่สามัญประจำปี ที่ประชุมตกลงให้นายเสนาะ เทียนทอง เป็นหัวหน้าพรรค นางอนงค์วรรณ เทพสุทิน (ภรรยานายสมศักดิ์ เทพสุทิน) เป็นเลขาธิการพรรค นายประชัย เลี่ยวไพรัตน์ เป็นประธานคณะกรรมการบริหารพรรค
แต่ในวันที่ 5 ตุลาคม พ.ศ. 2550 นายประชัยได้แถลงข่าวลาออก ด้วยเหตุผลว่าแนวทางทางการเมืองไปด้วยกันไม่ได้กับนายเสนาะ พร้อมกันนี้ เลขาธิการพรรคและสมาชิกพรรคส่วนหนึ่งได้ลาออกตามด้วย และหลังจากนั้นทั้งหมดพากันไปเข้าสังกัด พรรคมัชฌิมาธิปไตย ที่ก่อตั้งโดยนายสมศักดิ์ เทพสุทิน
ในการเลือกตั้งในวันที่ 23 ธันวาคม พ.ศ. 2550 พรรคประชาราชมีแนวทางที่จะสนับสนุน นายกร ทัพพะรังสี รองหัวหน้าพรรคให้เป็นนายกรัฐมนตรี
แต่ในปลายเดือนตุลาคมปีเดียว นายกร ทัพพะรังสี ได้ลาออกจากพรรคประชาราช เพื่อไปอยู่กับพรรคชาติไทย และนายเสนาะ ก็ได้ให้โอกาสสมาชิกพรรคย้ายพรรคไปอยู่กับพรรคอื่นได้โดยอิสระ
ต่อมาในเดือนพฤษภาคม พ.ศ. 2554 นายเสนาะ เทียนทอง พร้อมด้วยนายฐานิสร์ เทียนทอง เลขาธิการพรรค และสมาชิกพรรคบางส่วน ย้ายไปร่วมกิจกรรมทางการเมืองกับพรรคเพื่อไทย โดยมี ดร.คัมภีร์ สุริยาศศิน รองหัวหน้าพรรค ปฏิบัติหน้าที่รักษาการแทน
การเลือกตั้ง

| ผลการเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2550 | 5 / 480 | 408,851 | 1.36% |  5  | ร่วมรัฐบาล (2551) | เสนาะ เทียนทอง |
| 2550 | 5 / 480 | 408,851 | 1.36% |  5  | ฝ่ายค้าน (2551-2554) | เสนาะ เทียนทอง |
| 2557 | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | คัมภีร์ สุริยาศศิน |
สิ้นสภาพความเป็นพรรคการเมือง

พรรคประชาราชถูกยุบพรรคตามมติในที่ประชุม กกต. ครั้งที่ ๓๓/๒๕๖๑ เมื่อวันอังคารที่ 24 กรกฎาคม พ.ศ. 2561 เนื่องจากในการประชุมคณะกรรมการบริหารพรรคประชาราชครั้งที่ ๑/๒๕๖๑ เมื่อวันที่ 14 พฤษภาคม พ.ศ. 2561 คณะกรรมการบริหารพรรคมีมติให้ยุบเลิกพรรคตามข้อบังคับพรรคประชาราช (ฉบับที่ ๓) พ.ศ. ๒๕๕๐ ข้อ ๑๐๘ ซึ่ง กกต. ได้มีประกาศออกมาเมื่อวันที่ 7 สิงหาคม พ.ศ. 2561 โดยให้มีผลตั้งแต่วันประกาศในราชกิจจานุเบกษาคือ 22 สิงหาคม พ.ศ. 2561
โตมือริส

| โตมือริส |
| --- | --- |
โตมือริสตามจินตนาการของกัสตัญโญ คริสต์ศตวรรษที่ 15
ราชินีแห่ง Massagetae
ครองราชย์: ไม่ทราบ – ป. ทศวรรษ 520 ปีก่อน ค.ศ.
ก่อนหน้า: พระราชสวามีไม่ทราบพระนาม
ถัดไป: สกุนคา (?)

สวรรคต: ป. ทศวรรษ 520 ปีก่อน ค.ศ.
คู่อภิเษก: พระราชสวามีไม่ทราบพระนาม
พระราชบุตร: สปาร์กาปิแซส
ศาสนา: ศาสนาซิเทีย
โตมือริสกับพระเศียรของไซรัส, Frankenthal porcelain, ป. ค.ศ. 1773
โตมือริส (กรีกโบราณ: Τομυρις; ซากา: *Taumuriyaʰ; ละติน: Tomyris) บางครั้งเรียกว่า ธอมีริส, ตอมริส หรือ ตอมิริเด รู้จักกันเฉพาะจากเฮโรโดตุส นักประวัติศาสตร์ชาวกรีก โดยเขารายงานว่า พระนางครองราชย์เหนือกลุ่ม Massagetae ชาวซากาแห่งอิหร่านในเอเชียกลาง โตมือริสนำกองทัพป้องกันการโจมตีของพระเจ้าไซรัสมหาราชแห่งจักรวรรดิอะคีเมนิด แล้วเอาชนะกับปลงพระชนม์พระองค์เมื่อ 530 ปีก่อน ค.ศ. พระนางให้นำพระเศียรของพระองค์ที่ถูกตัดขาดใส่ไว้ในถุงหรือชามที่เต็มไปด้วยเลือด พร้อมพูดกับเศียรนั้นว่า "นี่ไง เสวยเลือดให้อิ่มหนำสำราญเสีย!"
พระนางไม่ได้รับการกล่าวถึงในแหล่งข้อมูลสมัยต้นไม่กี่แห่งที่ครอบคลุมช่วงเวลาดังกล่าว แม้แต่ Ctesias ก็ไม่ได้กล่าว
โตมือริสกลายเป็นหัวข้อที่ได้รับความนิยมพอสมควรในงานศิลปะและวรรณกรรมยุโรปสมัยฟื้นฟูศิลปวิทยา ในงานศิลปะ หัวข้อที่มักพบเห็นบ่อยคือภาพที่พระนางได้รับพระเศียรของไซรัส หรือภาพที่พระนางใส่พระเศียรลงในภาชนะที่เต็มไปด้วยเลือด สิ่งนี้กลายเป็นส่วนหนึ่งของ Power of Women กลุ่มสตรีที่เอาชนะผู้ชายด้วยวิธีต่าง ๆ
พระนาม

พระนาม Tomyris เป็นรูปภาษาละตินจากพระนามภาษากรีกโบราณว่า Tomuris (Τομυρις) ซึ่งเป็นรูปแผลงเป็นกรีกจากพระนามภาษาซากาว่า *Taumuriyaʰ หมายถึง "ของครอบครัว" มีรากศัพท์จากคำร่วมเชื้อสายในภาษาอเวสตะว่า taoxman (𐬙𐬀𐬊𐬑𐬨𐬀𐬥) และศัพท์ภาษาเปอร์เซียเก่าว่า taumā (𐎫𐎢𐎶𐎠) หมายถึง "เมล็ด," "หน่อ" และ "เครือญาติ"
พระประวัติ > ภูมิหลัง

โตมือริสเป็นมเหสีหม้ายในกษัตริย์แห่ง Massagetae ที่พระนางขึ้นครองราชย์เป็นราชินีของชนเผ่าหลังจากที่พระองค์สวรรคต
พระประวัติ > สงครามกับเปอร์เซีย

เมื่อไซรัส ผู้ก่อตั้งจักรวรรดิอะคีเมนิดของเปอร์เซีย ของอภิเษกสมรสกับพระนางโตมือริสเพื่อหวังจะครอบครองอาณาจักร แต่พระนางเข้าใจจุดมุ่งหมายของไซรัสและปฏิเสธคำขอของพระองค์ ไซรัสถึงตอบสนองต่อการปฏิเสธด้วยการรุกราน Massagetae ตามคำแนะนำของCroesusแห่งลิเดีย
เมื่อไซรัสสร้างสะพานข้ามแม่น้ำ Araxes เพื่อจะโจมตี Massagetae โตมือริสแนะนำให้พระองค์พอพระทัยกับการปกครองอาณาจักรของพระองค์เอง และปล่อยให้พระนางปกครองอาณาจักรของพระนางไป การโจมตีครั้งแรกของไซรัสถูกพวก Massagetae กำจัด หลังจากนั้น พระองค์ได้จัดงานเลี้ยงหรูหราพร้อมไวน์จำนวนมากในเต็นท์ค่ายของเขาเป็นที่ซุ่มโจมตีและถอนทัพออกไป
พระประวัติ > การสวรรคตของไซรัส

ในรายงานของเฮโรโดตุส (ขัดแย้งกับข้อมูลอื่น ๆ หลายแห่ง) โตมือริสเป็นผู้นำทัพ Massagetae เข้าสู่สงคราม และระหว่างการสู้รบครั้งต่อไปเพื่อต้านทานกองทัพไซรัส โตมือริสก็เอาชนะชาวเปอร์เซียและทำลายกองทัพของพวกเขาไปเกือบหมด ไซรัสถูกปลงพระชนม์ในสงคราม และโตมือริสพบพระศพ ตัดพระเศียรและนำไปใส่ในถุงที่บรรจุเลือดพร้อมตรัสถึงไซรัสว่า "จงดื่มเลือดให้เต็มที่!"
พระประวัติ > ภายหลัง

ส่วนรายงานการสวรรคตของไซรัสอีกแบบที่บันทึกโดย Ctesias ระบุว่า ไซรัสสวรรคตขณะสู้รบกับพวก Derbices ที่อาจดูเหมือนกับพวก Massagetae หรือเป็นเผ่าย่อยของ ในฉบับนี้ พระองค์บาดเจ็บอย่างหนักจากการสู้รบกับพวก Derbices และพันธมิตรอินเดีย จากนั้น พระเจ้า Amorges แห่ง Amyrgians ผู้เป็นพันธมิตรกับไซรัส เข้าแทรกแซงด้วยกองทัพของพระองค์และช่วยทหารเปอร์เซียเอาชนะ Derbices หลังจากนั้น ไซรัสยังคงทนอยู่เป็นเวลาสามวัน ในช่วงนั้นพระองค์จัดระเบียบอาณาจักรและแต่งตั้ง Spitaces โอรสใน Sisamas เป็นเซแทร็ปเหนือพวก Derbices ก่อนที่จะสวรรคต
ข้อมูลเกี่ยวกับโตมือริสหลังทำสงครามกับไซรัสมีเพียงอีกเล็กน้อย เมื่อประมาณ 520 ปีก่อน ค.ศ. หรืออาจเป็นก่อนหน้านั้น เผ่าของพระนางอยู่ภายใต้การปกครองของกษัตริย์นามสกุนคาผู้ก่อกบฏต่อจักรวรรดิเปอร์เซีย จนกระทั่งพระเจ้าดาไรอัสที่ 1 แห่งอะคีเมนิด หนึ่งในผู้สืบทอดของไซรัส นำทัพไปปราบพวกซากาใน 520 ถึง 518 ปีก่อน ค.ศ. โดยพระองค์พิชิต Massagetae จบกุมสกุนคา และแทนที่พระองค์ด้วยผู้ปกครองที่จงรักภักดีต่ออะคีเมนิด
สื่งสืบทอด

ประวัติของโตมือริสได้รับการผนวกเข้ากับธรรมเนียมศิลปะตะวันตก ศิลปินที่วาดภาพเหตุการณ์ในชีวิตของโตมือริสและการเอาชนะไซรัสกับกองทัพของพระองค์ได้แก่ รือเบินส์, อัลเลกรีนี, Luca Ferrari, Mattia Preti, Gustave Moreau และ Severo Calzetta da Ravenna ประติมากร
ประเทศคาซัคสถานรับโตมือริสเป็นวีรสตรีแห่งชาติและออกเหรียญเพื่อเป็นเกียรติแด่พระนาง
ดูเพิ่ม

อามาเก
ซารีไนอา
ชาวอามาซอน
ข้อมูล

Dandamayev, M. A. (1994). "Media and Achaemenid Iran".  ใน Dani, Ahmad Hasan; Harmatta, János; Puri, Baij Nath; Etemadi, G. F.; Bosworth, Clifford Edmund (บ.ก.). The Development of Sedentary and Nomadic Civilizations: 700 B.C. to A.D. 250. History of Civilizations of Central Asia. Vol. 2. Paris, France: UNESCO. pp. 35–64. ISBN 978-9-231-02846-5.
Francfort, Henri-Paul (1988). "Central Asia and Eastern Iran".  ใน Boardman, John; Hammond, N. G. L.; Lewis, D. M.; Ostwald, M. (บ.ก.). The Cambridge Ancient History. Vol. 4. Cambridge, United Kingdom: Cambridge University Press. ISBN 978-0-521-22804-6.
Mayor, Adrienne (2014). The Amazons: Lives and Legends of Warrior Women across the Ancient World. Princeton, United States: Princeton University Press. pp. 143–144. ISBN 978-0-691-14720-8.
Mayor, Adrienne (2017). "AMAZONS IN THE IRANIAN WORLD". Encyclopædia Iranica. สืบค้นเมื่อ 20 July 2022.
Rollinger, Robert (2003). "HERODOTUS iv. CYRUS ACCORDING TO HERODOTUS". Encyclopædia Iranica. สืบค้นเมื่อ 20 July 2022.
Schmitt, Rüdiger (2018). "MASSAGETAE". Encyclopædia Iranica. สืบค้นเมื่อ 20 July 2011.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2  3 
ประจำชาติ:  เยอรมนี  โปแลนด์ 
ศิลปิน:  ULAN 
ประชาชน:  Deutsche Biographie 
จานเงินแสดงโตมือริสกับพระศพของไซรัส, สเตาร์เฮด
Mattia Preti, Tomyris Receiving the Head of Cyrus, 1670–72
ราชินีโตมือริสกับพระเศียรไซรัส โดย Mattia Preti
พรรครักประเทศไทย

| พรรครักประเทศไทย  |
| --- | --- |

หัวหน้า: สุรพนธ์ เวชกร (รักษาการ)
โฆษก: วินัย ตั้งใจ
คำขวัญ: เมื่อทุกพรรคต้องการเป็นรัฐบาลเพื่อให้ได้เข้าไปบริหารประเทศ ได้สัมปทานประเทศไทย ผลประโยชน์มหาศาลนี้ ต้องมีคนตรวจสอบ ปัญหาการทุจริตคอรัปชั่น เกิดมาทุกยุค ทุกสมัย ทุกรัฐบาล พรรครักประเทศไทยขอเสนอตัวเป็นฝ่ายค้านเพื่อตรวจสอบการทำงาน ติดตามนโยบายต่างๆ ที่บรรดานักการเมืองให้คำมั่นสัญญาเมื่อได้เข้าไปบริหารประเทศ ประชาชนและประเทศชาติจะได้รับประโยชน์อย่างแท้จริง
ก่อตั้ง: 18 กุมภาพันธ์ พ.ศ. 2553
ถูกยุบ: 22 เมษายน พ.ศ. 2562 (9 ปี)
ที่ทำการ: 188 แขวงคลองเตย เขตคลองเตย กรุงเทพมหานคร
เว็บไซต์
http://www.chuvitonline.com   (ปัจจุบันใช้การไม่ได้แล้ว)
การเมืองไทย    รายชื่อพรรคการเมือง การเลือกตั้ง
พรรครักประเทศไทย (อังกฤษ: Rak Thailand Party) เป็นพรรคการเมืองในประเทศไทย ก่อตั้งขึ้นเมื่อวันที่ 18 กุมภาพันธ์ พ.ศ. 2553 โดยมีชูวิทย์ กมลวิศิษฎ์ เป็นหัวหน้าพรรคคนแรก
คณะกรรมการบริหารพรรค

พรรครักประเทศไทย มีคณะกรรมการบริหารพรรค จำนวน 8 คน ได้แก่
ชูวิทย์ กมลวิศิษฎ์ หัวหน้าพรรครักประเทศไทย (พ้นสมาชิกสภาพ 17 มกราคม พ.ศ. 2560)
สุรพนธ์ เวชกร รองหัวหน้าพรรครักประเทศไทย
ชัยวัฒน์ ไกรฤกษ์ เลขาธิการพรรครักประเทศไทย (ลาออกเมื่อวันที่ 9 มกราคม พ.ศ. 2555)
สุพัสรา นราแย้ม เลขาธิการพรรครักประเทศไทย (แต่งตั้ง 30 มีนาคม พ.ศ. 2555)
สมเพชร แต่งงาม รองเลขาธิการพรรครักประเทศไทย
วุฒิชัย จันเกษม เหรัญญิกพรรครักประเทศไทย
วินัย ตั้งใจ โฆษกพรรครักประเทศไทย
วรเศรษฐ์ เที่ยงธรรม นายทะเบียนสมาชิกพรรครักประเทศไทย
นิรันดร์ ศรีรุ่งเรือง กรรมการบริหารพรรครักประเทศไทย
การเลือกตั้ง > การเลือกตั้ง พ.ศ. 2554

การเลือกตั้งในวันที่ 3 กรกฎาคม พ.ศ. 2554 พรรครักประเทศไทยถูกเปิดตัวอย่างเป็นทางการในวันที่ 12 พฤษภาคม ปีเดียวกัน โดยนายชูวิทย์ผู้เป็นหัวหน้าพรรค มีเป้าจะส่งผู้สมัครในระบบบัญชีรายชื่อแค่ 10 คน โดยไม่ส่งผู้สมัครลงแบบเขต เพราะต้องการให้คนไทยทั้งประเทศเลือกพรรค โดยมีเข้าไปเป็นฝ่ายค้านตรวจสอบทุจริตคอร์รัปชั่นของรัฐบาล และได้รับเลือกตั้งจำนวน 4 ที่นั่ง ในสภาผู้แทนราษฎร
หลังการเลือกตั้ง พ.ศ. 2554 พรรครักประเทศไทย ทำหน้าที่ฝ่ายค้านในสภาผู้แทนราษฎร ตรวจสอบการทำงานของรัฐบาลนางสาวยิ่งลักษณ์ ชินวัตร ต่อมาได้เกิดความขัดแย้งระหว่างนายชัยวัฒน์ ไกรฤกษ์ กับนายชูวิทย์ ในกรณีที่นายชัยวัฒน์ ลงมติไว้วางใจพลตำรวจเอกประชา พรหมนอก และมีความสนิทสนมกับนายจตุพร พรหมพันธ์ โดยนายชูวิทย์ แจ้งเรื่องต่อคณะกรรมการการเลือกตั้ง ว่านายชัยวัฒน์ และนายโปรดปราน โต๊ะราหนี ได้ลาออกจากการเป็นสมาชิกพรรค แต่นายโปรดปราน ปฏิเสธว่าไม่ได้ลาออกจากพรรคแต่อย่างใด มีเพียงนายชัยวัฒน์ ที่ลาออกจากตำแหน่งเลขาธิการพรรค
ต่อมาในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2555 สมาชิกสภาผู้แทนราษฎร ในสังกัดพรรครักประเทศไทย มีการลงมติแตกต่างกัน คือ นายชัยวัฒน์ และนายโปรดปราน ลงมติไว้วางใจ ส่วนนายชูวิทย์ และนายสมเพชร ลงมติเห็นชอบด้วยกับฝ่ายค้าน (ไม่ไว้วางใจ)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่านายโปรดปราน โต๊ะราหนี อดีตสมาชิกพรรคได้ลงสมัครเป็นส.ส.บัญชีรายชื่อในนามพรรคภูมิใจไทย
การเลือกตั้ง > การเลือกตั้ง พ.ศ. 2557

พรรครักประเทศไทย ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ซึ่งกำหนดให้มีขึ้นในวันอาทิตย์ที่ 2 กุมภาพันธ์ พ.ศ. 2557 มีหมายเลขประจำพรรคคือ หมายเลข 3
ยุบพรรค

23 เมษายน 2562 ราชกิจจานุเบกษาเผยแพร่ประกาศคณะกรรมการการเลือกตั้งเรื่องการสิ้นสภาพความเป็นพรรคการเมืองของพรรคการเมืองที่จัดตั้งหรือเป็นพรรคการเมือง โดยมีทั้งสิ้น 14 พรรคการเมือง หนึ่งในนั้นประกอบด้วยพรรครักประเทศไทย เนื่องจากไม่สามารถดำเนินการตามมาตรา 141/1 วรรคหนึ่ง (1) (2) และวรรคสี่ แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ 13/2561 เรื่อง การดำเนินการตามกฎหมายประกอบรัฐธรรมนูญว่าด้วยพรรคการเมือง (เพิ่มเติม)
ประวัติการทำงานในรัฐสภา

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2554 | 4 / 500 | 998,668 | 3.07% |  4 | ฝ่ายค้าน | ชูวิทย์ กมลวิศิษฎ์ |
| 2557 | − | − | − | - | การเลือกตั้งเป็นโมฆะ | ชูวิทย์ กมลวิศิษฎ์ |
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 6 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดนครศรีธรรมราช> พรรค | ผลการเลือกตั้งสมาชิกสภาผู้แทนราษฎร จังหวัดนครศรีธรรมราช> พรรค | ผลการเลือกตั้งสมาชิกสภาผู้แทนราษฎร จังหวัดนครศรีธรรมราช> ผู้สมัคร | ผลการเลือกตั้งสมาชิกสภาผู้แทนราษฎร จังหวัดนครศรีธรรมราช> คะแนนเสียง | ผลการเลือกตั้งสมาชิกสภาผู้แทนราษฎร จังหวัดนครศรีธรรมราช> % | ผลการเลือกตั้งสมาชิกสภาผู้แทนราษฎร จังหวัดนครศรีธรรมราช> ± |
| --- | --- | --- | --- | --- | --- |
|  | ประชาธิปัตย์   | พลตำรวจตรี ขุนพันธรักษ์ราชเดช (16) | 88,531 |  |  |
|  | ประชาธิปัตย์   | สุรินทร์ มาศดิตถ์ (11) | 77,089 |  |  |
|  | ประชาธิปัตย์   | ชอบ ภารา (13) | 72,174 |  |  |
|  | ประชาธิปัตย์   | มนัส สุวรรณรัตน์ (12) | 57,611 |  |  |
|  | ประชาธิปัตย์   | แนบ ผ่องแผ้ว (15) | 50,633 |  |  |
|  | สหประชาไทย   | น้อม อุปรมัย (17)* | 46,988 |  |  |
|  | ไม่สังกัดพรรค | วงศ์ ฤทธากรณ์ (1) | 46,397 |  |  |
|  | ไม่สังกัดพรรค | ไสว สวัสดิสาร (5)* | 43,103 |  |  |
|  | สหประชาไทย   | จรัส เสือทอง (18) | 39,689 |  |  |
|  | สหประชาไทย   | สมศักดิ์ วราภรณ์ (21) | 31,572 |  |  |
|  | ประชาธิปัตย์   | ธวัช มัชฌิมวงศ์ (14) | 31,096 |  |  |
|  | ชาวนาชาวไร่ | จำรูญ ระกำทอง (8) | 27,984 |  |  |
|  | สหประชาไทย   | เกษม โสภณ (22) | 27,213 |  |  |
|  | ชาวนาชาวไร่ | แกบ ชูทอง (23) | 27,050 |  |  |
|  | ประชาชน (พ.ศ. 2511)   | ปรีดา พนังวิเชียร (6) | 21,057 |  |  |
|  | ไม่สังกัดพรรค | พ่วง ช่วยคงทอง (26) | 20,903 |  |  |
|  | สหประชาไทย   | สมบูรณ์ ภารพบ (20) | 20,859 |  |  |
|  | สหประชาไทย   | อุส่าห์ มิตรกูล (19) | 20,826 |  |  |
|  | ไม่สังกัดพรรค | สมพล รัตนคช (9) | 19,958 |  |  |
|  | ไม่สังกัดพรรค | หมึก รัตนพันธุ์ (30) | 18,442 |  |  |
|  | ไม่สังกัดพรรค | จ่าสิบเอก ประพจน์ ประคัลภ์พงศ์ (28) | 16,877 |  |  |
|  | ชาวนาชาวไร่ | คล้าย เวชสารศรี (2) | 16,540 |  |  |
|  | ไม่สังกัดพรรค | เสน่ห์ ใจห้าว (3) | 16,385 |  |  |
|  | ไม่สังกัดพรรค | สัมพันธ์ พุฒิโชติ (24) | 13,360 |  |  |
|  | ไม่สังกัดพรรค | ปลื้ม กมุกะมกุล (4)✔ | 12,243 |  |  |
|  | ไม่สังกัดพรรค | นาคินทร์ บุณยเกียรติ (7) | 11,011 |  |  |
|  | ไม่สังกัดพรรค | พงศ์ วงศ์บูรณะ (27) | 10,387 |  |  |
|  | ไม่สังกัดพรรค | ร้อยตรี มงคล รัตนวิจิตร (29)✔ | 9,926 |  |  |
|  | ไม่สังกัดพรรค | สุขี จันทรรัตน์ (25) | 9,305 |  |  |
|  | ไม่สังกัดพรรค | อำนาจ โขมศิริ (10) | 9,141 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ประชาธิปัตย์   รักษาที่นั่ง
: ประชาธิปัตย์   ได้ที่นั่งจาก ชาติสังคม  
: ประชาธิปัตย์   ได้ที่นั่งจาก ชาติสังคม  
: ประชาธิปัตย์   ชนะที่นั่ง (เขตเลือกตั้งใหม่)
: ประชาธิปัตย์   ชนะที่นั่ง (เขตเลือกตั้งใหม่)
: สหประชาไทย   ได้ที่นั่งจาก ชาติสังคม
ดูเพิ่ม

จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518